มหาวิทยาลัยราชภัฏนครราชสีมา

**มหาวิทยาลัยราชภัฏนครราชสีมา** ตั้งอยู่ที่ 340 ถนนสุรนารายณ์  ตำบลในเมือง  อำเภอเมืองนครราชสีมา  จังหวัดนครราชสีมา 30000  

อยู่ห่างจากอนุสาวรีย์ท้าวสุรนารีไปทางตำบลจอหอ ประมาณ 3 กิโลเมตร มีพื้นที่ทั้งหมด 274 ไร่ 3 งาน 41 ตารางวา พื้นที่หลักอยู่ที่มหาวิทยาลัยราชภัฏนครราชสีมา จำนวน 174 ไร่ 3 งาน 41 ตารางวา และมีศูนย์ฝึกอบรมและวิจัยทางการเกษตร อีก 100 ไร่ อยู่ที่ ตำบลไชยมงคล อำเภอเมืองนครราชสีมา จังหวัดนครราชสีมา ติดกับสวนสัตว์จังหวัดนครราชสีมา ซึ่งอยู่ห่างจากมหาวิทยาลัยราชภัฏนครราชสีมา ประมาณ 15 กิโลเมตร    

มีปรัชญาประจำมหาวิทยาลัยว่า  

## ประวัติ
: **พ.ศ. 2457** 
การฝึกหัดครูได้เริ่มในมณฑลนครราชสีมา เมื่อกระทรวงธรรมการให้เปิดสอนหลักสูตรประโยคครูมูลสามัญ (ป.) ในโรงเรียนตัวอย่างประจำมณฑลนครราชสีมา โดยรับนักเรียนที่จบชั้นมัธยมปีที่ 3 เข้าศึกษาหลักสูตร 2 ปี เมื่อสำเร็จการศึกษาจะได้รับบรรจุเป็นข้าราชการครู 

: **พ.ศ. 2466** 
กระทรวงธรรมการได้จัดตั้งโรงเรียนฝึกหัดครูมูลกสิกรรม ที่ข้างวัดโพธิ์ ตำบลโพธิ์กลาง อำเภอเมือง จังหวัดนครราชสีมา เปิดสอนหลักสูตรประโยคครูมูลสามัญ (ป.) และประโยคครูประกาศนียบัตรจังหวัด (ว.) ต่อมาในปี พ.ศ. 2478 ได้เปลี่ยนชื่อเป็น “ โรงเรียนฝึกหัดครูประกาศนียบัตรจังหวัดนครราชสีมา ” เปิดสอนเฉพาะหลักสูตรประโยคครูประกาศนียบัตรจังหวัด (ว.)

: **พ.ศ. 2481** 
ย้ายไปอยู่แทนที่โรงเรียนฝึกหัดครูประถมกสิกรรม อำเภอโนนสูง จังหวัดนครราชสีมา และในปี พ.ศ. 2485 เปลี่ยนชื่อเป็น “โรงเรียนฝึกหัดครูมูลโนนสูง” เปิดสอน 3 หลักสูตรได้แก่ ประโยคครูประกาศนียบัตรจังหวัด (ว.) ประโยคครูประชาบาล (ป.บ.) และประโยคครูมูล (ม.) 

: **พ.ศ. 2490** 
ย้ายเข้ามาอยู่ ณ ที่ตั้งปัจจุบันในอำเภอเมือง จังหวัดนครราชสีมา และเปลี่ยนชื่อเป็น “ โรงเรียนฝึกหัดครูนครราชสีมา ” ในปี พ.ศ. 2495 ได้ยุบเลิกหลักสูตรเดิม 3 หลักสูตร และเปิดสอนหลักสูตรประกาศนียบัตรประโยคครูประถม (ป.ป.) จนถึงปี พ.ศ. 2497 จึงเปิดสอนหลักสูตรประกาศนียบัตรวิชาการศึกษา (ป.กศ.) แทนหลักสูตรประกาศนียบัตรประโยคครูประถม (ป.ป.) 

: **พ.ศ. 2502** 
ได้รับการยกฐานะเป็น “วิทยาลัยครูนครราชสีมา” และเปิดสอนหลักสูตรประกาศนียบัตรวิชาการศึกษาชั้นสูง (ป.กศ. ชั้นสูง) ต่อจากระดับ ป.กศ. 

: **พ.ศ. 2507** 

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อรับฟังคำกราบบังคมทูลรายงานความก้าวหน้าของการฝึกหัดครูไทยและทอดพระเนตรกิจการวิทยาลัยครูนครราชสีมาและนิทรรศการด้านวิชาการของนักศึกษา

: **พ.ศ. 2518** 
ได้รับการยกฐานะเป็นสถาบันอุดมศึกษาสังกัดกระทรวงศึกษาธิการตามพระราชบัญญัติวิทยาลัยครู พุทธศักราช 2518 จึงขยายการผลิตครูถึงระดับปริญญาตรีครุศาสตรบัณฑิต (ค.บ.) 

: **พ.ศ. 2520** 
เริ่มโครงการอบรมครูและบุคลากรทางการศึกษาประจำการ (อคป.) แล้วพัฒนามาเป็นโครงการจัดการศึกษาเพื่อปวงชน (กศ.ปช.) ในปัจจุบัน 

: **พ.ศ. 2527** 
เริ่มเปิดสอนสาขาวิชาชีพอื่นนอกเหนือจากสาขาวิชาการศึกษาในระดับอนุปริญญาและขยายถึงระดับปริญญาตรีในระยะต่อมา ปัจจุบันมี 5 สาขาวิชา ได้แก่ สาขาวิชาการศึกษา สาขาวิชาวิทยาศาสตร์และวิทยาศาสตร์ประยุกต์ สาขาวิชาศิลปศาสตร์ สาขาวิชาบริหารธุรกิจ และสาขาวิชานิติศาสตร์ 

: **พ.ศ. 2537** 
เปลี่ยนแปลงฐานะเป็น “สถาบันราชภัฏนครราชสีมา” สามารถเปิดสอนในระดับที่สูงกว่าปริญญาตรี 

: **พ.ศ. 2541** 
เริ่มเปิดสอนระดับปริญญาโท สาขาการบริหารการศึกษา และปีต่อ ๆ มา ตั้งแต่ พ.ศ. 2542-2545 ได้เปิดสอนสาขาอื่นเพิ่มอีก 6 สาขา ได้แก่ สาขาเทคโนโลยีและสื่อสารการศึกษา สาขาระบบสารสนเทศภูมิศาสตร์ สาขาการส่งเสริมสุขภาพ สาขาหลักสูตรและการสอน สาขาสังคมศาสตร์เพื่อการพัฒนา และสาขาการพัฒนาสุขภาพชุมชน 

: **พ.ศ. 2547** 
ได้รับการยกฐานะเป็น “มหาวิทยาลัยราชภัฏนครราชสีมา” 

: **พ.ศ. 2548** 
เปิดสอนระดับปริญญาโทเพิ่มอีก 1 สาขา คือ สาขาวิทยาศาสตร์มหาบัณฑิต

: **พ.ศ. 2549** 
เปิดสอนระดับปริญญาเอก สาขาภาวะผู้นำทางการบริหารการศึกษา และเปิดสอนระดับปริญญาโทเพิ่มอีก 1 สาขา ได้แก่ สาขา
เทคโนโลยีการจัดการสิ่งแวดล้อม

: **พ.ศ. 2556** 

พระบาทสมเด็จพระวชิรเกล้าเจ้าอยู่หัวเมื่อครั้งดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ เปิดอาคารยุพราชเบญจมงคล

## สัญลักษณ์ประจำมหาวิทยาลัย
### ตราสัญลักษณ์
รูปพระราชลัญจกรประจำพระองค์ รัชกาลที่ 9 ซึ่งเป็นรูปพระที่นั่งอัฐทิศ ประกอบด้วยวงจักร กลางวงจักรมีอักขระเป็น "**อุ**" หรือเลข "**๙**" รอบวงจักรมีรัศมีเปล่งออกโดยรอบ เหนือจักรเป็นรูปเศวตฉัตร 7 ชั้น ตั้งอยู่บนพระที่นั่งอัฐทิศ แปลความหมายว่า มีพระบรมเดชานุภาพในแผ่นดิน โดยที่วันบรมราชาภิเษกตามโบราณราชประเพณี ได้เสด็จประทับเหนือพระที่นั่งอัฐทิศ สมาชิกรัฐสภาถวายน้ำอภิเษกจากทิศทั้งแปด 
รอบนอกของตราด้านบนมีตัวอักษรภาษาไทยว่า ** “มหาวิทยาลัยราชภัฏนครราชสีมา”** ด้านล่างมีตัวอักษรภาษาอังกฤษว่า **“NAKHON RATCHASIMA RAJABHAT UNIVERSITY”**

:**ความหมายสีทั้ง 5 สีในตราสัญลักษณ์**

* สีน้ำเงิน  (  ) แทนค่า สถาบันพระมหากษัตริย์ผู้ให้กำเนิด และพระราชทาน  “สถาบันราชภัฏ” 
* สีเขียว  (  ) แทนค่า แหล่งที่ตั้งของมหาวิทยาลัยราชภัฏทั้ง 41 แห่งในแหล่งธรรมชาติและสิ่งแวดล้อมที่สวยงาม 
* สีทอง (  )  แทนค่า ความเจริญรุ่งเรืองทางภูมิปัญญา 
* สีส้ม  (  ) แทนค่า ความรุ่งเรืองทางศิลปวัฒนธรรมท้องถิ่น ที่ก้าวไกลใน 41 มหาวิทยาลัยฯ 
* สีขาว (  )  แทนค่า ความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

### ต้นไม้ประจำมหาวิทยาลัย
* ต้นราชพฤกษ์ (*Cassia fistula*) เป็นไม้ยืนต้นขนาดกลาง มีความสูง 10-20 เมตร ดอกขึ้นเป็นช่อยาว 20-40 เซนติเมตร แต่ละดอกมีเส้นผ่านศูนย์กลาง 4-7 เซนติเมตร  มีกลีบดอกสีเหลืองขนาดเท่ากัน 5 กลีบ ผลยาว 30-62 เซนติเมตร และ กว้าง 1.5-2.5 เซนติเมตร มีกลิ่นฉุน และมีเมล็ดที่มีพิษเป็นจำนวนมาก

### สีประจำมหาวิทยาลัย

## คณะและหน่วยงานในสังกัด
### คณะ
* คณะครุศาสตร์  
* คณะวิทยาศาสตร์และเทคโนโลยี
* คณะวิทยาการจัดการ 
* คณะมนุษย์ศาสตร์และสังคมศาสตร์ 
* คณะเทคโนโลยีอุตสาหกรรม 
* คณะสาธารณสุขศาสตร์ 
* คณะพยาบาลศาสตร์
*คณะนิติศาสตร์และรัฐศาสตร์ (โครงการจัดตั้ง)
*คณะเทคโนโลยีสารสนเทศและนวัตกรรม (โครงการจัดตั้ง)
*คณะเภสัชศาสตร์ (โครงการจัดตั้ง)
*คณะสหเวชศาสตร์ (โครงการจัดตั้ง)
* บัณฑิตวิทยาลัย
### สำนัก
*  สำนักงานอธิการบดี  
*   สำนักวิทยบริการและเทคโนโลยีสารสนเทศ  
*สำนักศิลปะและวัฒนธรรม
*  สำนักส่งเสริมวิชาการและงานทะเบียน  
*  สถาบันวิจัยและพัฒนา 
*  สำนักคอมพิวเตอร์ 
*  สถาบันวิจัยไม้กลายเป็นหิน

### ศูนย์
*  ศูนย์วิทยาศาสตร์และวิทยาศาสตร์ประยุกต์  
*  ศูนย์ภาษา  
*  ศูนย์สุขภาพชุมชน  
*  ศูนย์ศึกษาการพัฒนาครู  
*  ศูนย์ข้อมูลท้องถิ่นเพื่อการพัฒนา 

### หน่วยงานอื่นๆ
*  สำนักตรวจสอบภายใน 
*  โรงเรียนสาธิต มหาวิทยาลัยราชภัฏนครราชสีมา  
*  โครงการสหกิจศึกษา  
*  คลินิกเทคโนโลยี  
* องค์การนักศึกษา 
* สโสรนักศึกษา คณะมนุษยศาสตร์และสังคมศาสตร์
* ชมรมพิราบขาว สังกัดหลักสูตรรัฐประศาสนศาสตรบัณฑิต
* คลินิกกฎหมายและศูนย์ไกล่เกลี่ยข้อพิพาทภาคประชาชน มหาวิทยาลัยราชภัฏนครราชสีมา

## อาคารสถานที่

**อาคารยุพราชเบญจมงคล (อาคาร 31)** ประกอบด้วยพื้นที่โล่งสำหรับทำกิจกรรม ห้องจัดแสดงนิทรรศการ ห้องประชุม ห้องบรรยาย และห้องเรียนรวม มีวัตถุประสงค์ในการก่อสร้างเพื่อให้เป็นอาคารเรียนรวมสำหรับนักศึกษา รองรับจำนวนนักศึกษาที่มีเพิ่มมากขึ้น เนื่องจากมหาวิทยาลัยได้มีการเปิดหลักสูตรเพิ่มหลายสาขาวิชา เริ่มจากการเชิญชวนผู้บริหาร คณาจารย์ ทั้งอดีตและปัจจุบัน ศิษย์เก่า และนักศึกษาปัจจุบัน ตลอดจนผู้มีจิตศรัทธาร่วมบริจาค ดำเนินการออกแบบและขอรับการสนับสนุนงบประมาณแผ่นดินในการก่อสร้าง และงบประมาณรายได้ของมหาวิทยาลัยเพิ่มเติม โดยเมื่อรับมอบอาคารเรียบร้อยแล้ว มหาวิทยาลัยได้ดำเนินการขอพระราชทานชื่ออาคารจากสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อความเป็นสิริมงคล ซึ่งพระองค์มีพระมหากรุณาธิคุณ พระราชทานชื่ออาคารเรียนรวมของมหาวิทยาลัย เมื่อวันที่ 28 มกราคม 2554 ว่า “อาคารยุพราชเบญจมงคล” มีความหมายว่าเป็นอาคารเฉลิมพระเกียรติ เนื่องในมหามงคลทรงเจริญพระชนมพรรษา 5 รอบ แห่งสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ เปิดอาคารยุพราชเบญจมงคล เมื่อวันที่ 30 กรกฎาคม 2556 นับเป็นพระมหากรุณาธิคุณแก่ชาวมหาวิทยาลัยราชภัฏนครราชสีมาอย่างยิ่ง

**พิพิธภัณฑ์เมืองนครราชสีมา (อาคาร 10)** เป็นพิพิธภัณฑ์สาธารณะที่มีการบูรณาการความรู้เกี่ยวกับประวัติศาสตร์ ศิลปะ และวัฒนธรรมของจังหวัดนครราชสีมา ควรค่าที่คนโคราชจะได้รับรู้และภาคภูมิใจ โดยมุ่งหวังที่จะกระตุ้นให้เยาวชนชื่นชอบและสนใจที่จะศึกษาค้นคว้าในประวัติศาสตร์ ศิลปะและมรดกทางวัฒนธรรมที่บรรพชนไทยได้สั่งสมสืบทอดมาจนถึงปัจจุบัน นับได้ว่าเป็นแหล่งท่องเที่ยวอีกแห่งหนึ่งของจังหวัดนครราชสีมาที่นักท่องเที่ยวจะได้รับข้อมูล ความรู้ และความเข้าใจเกี่ยวกับสถานที่ท่องเที่ยวบริเวณจังหวัดนครราชสีมาก่อนที่จะไปชมยังสถานที่จริง

**ศาลเจ้าพ่อขุนศักรินทร์** เป็นเทวสถานประจำมหาวิทยาลัยราชภัฏนครราชสีมา ภายในประดิษฐานประติมากรรมปูนปั้นขุนศักรินทร์ สิ่งศักสิทธิ์ที่ชาวราชภัฏนครราชสีมาเชื่อว่าท่านคอยปกป้องคุ้มครองให้ทุกคนมีความแคล้วคลาดปลอดภัย ซึ่งมีพิธีบวงสรวงอย่างยิ่งใหญ่อลังการต่อเนื่องทุกปี

## หลักสูตร ระดับปริญญาตรี

### ครุศาสตรบัณฑิต (ค.บ.)

* สาขาวิชาภาษาอังกฤษ
* สาขาวิชาสังคมศึกษา
* สาขาวิชาศิลปศึกษา
* สาขาวิชาดนตรี
* สาขาวิชานาฏศิลป์
* สาขาวิชาวิทยาศาสตร์ทั่วไป
* สาขาวิชาภาษาไทย
* สาขาวิชาฟิสิกส์
* สาขาวิชาพลศึกษา
* สาขาวิชาเทคโนโลยีและสื่อสารการศึกษา
* สาขาวิชาชีววิทยา
* สาขาวิชาเคมี
* สาขาวิชาคณิตศาสตร์
* สาขาวิชาอุตสาหกรรมศิลป์
* สาขาวิชาพุทธศาสนศึกษา
* สาขาวิชาจิตวิทยาการศึกษาและการแนะแนว-ภาษาไทย
* สาขาวิชาการศึกษาพิเศษ-ภาษาไทย
* สาขาวิชาการศึกษาปฐมวัย
* สาขาวิชาคอมพิวเตอร์ศึกษา

### ครุศาสตร์อุตสาหกรรมบัณฑิต (ค.อ.บ.)
* สาขาวิชาอุตสาหกรรมศิลป์

### ศิลปศาสตรบัณฑิต (ศศ.บ.)

* สาขาวิชาอุตสาหกรรมท่องเที่ยว (วิชาเลือกโท ภาษาจีน, ภาษาญี่ปุ่น, ภาษาฝรั่งเศส)
* สาขาวิชาภาษาอังกฤษธุรกิจ
* สาขาวิชาภาษาอังกฤษ
* สาขาวิชาภาษาไทย
* สาขาวิชาภาษาญี่ปุ่น
* สาขาวิชาภาษาจีน
* สาขาวิชาสารสนเทศศาสตร์และบรรณารักษศาสตร์
* สาขาวิชาการจัดการโรงแรม (วิชาเลือกโท ภาษาจีน, ภาษาญี่ปุ่น, ภาษาฝรั่งเศส)
* สาขาวิชาการพัฒนาสังคม

### วิทยาศาสตรบัณฑิต (วท.บ.)

* สาขาวิชาสถิติประยุกต์
* สาขาวิชาวิทยาศาสตร์สิ่งแวดล้อม
* สาขาวิชาวิทยาศาสตร์เทคโนโลยีการอาหาร
* สาขาวิชาภูมิสารสนเทศ
* สาขาวิชาวิชาฟิสิกส์
* สาขาวิชาวิทยาการคอมพิวเตอร์
* สาขาวิชาเทคโนโลยีสารสนเทศ
* สาขาวิชาชีววิทยา
* สาขาวิชาเคมี
* สาขาวิชาคหกรรมศาสตร์
* สาขาวิชาเกษตรศาสตร์
* สาขาวิชาวิทยาศาสตร์การกีฬาและการออกกำลังกาย
* สาขาวิชาเทคนิคการสัตวแพทย์
* สาขาวิชาสารสนเทศเพื่อการจัดการ

### สาธารณสุขศาสตรบัณฑิต (สธ.บ.)
* สาขาวิชาสาธารณสุขชุมชน

### รัฐศาสตร์บัณฑิต (ร.บ.)
•     สาขารัฐศาสตร์

### นิติศาสตรบัณฑิต (น.บ.)
* สาขาวิชานิติศาสตร์

### นิเทศศาสตรบัณฑิต (นศ.บ.)
* สาขาวิชานิเทศศาสตร์
### รัฐประศาสนศาสตรบัณฑิต (รป.บ.)

* สาขาวิชารัฐประศาสนศาสตร์

### บริหารธุรกิจบัณฑิต (บธ.บ.)

* สาขาวิชาการบริหารธุรกิจ (ต่อเนื่อง)
* สาขาวิชาคอมพิวเตอร์ธุรกิจ 
* สาขาวิชาการบริหารทรัพยากรมนุษย์
* สาขาวิชาการตลาด
* สาขาวิชาการจัดการทั่วไป
* สาขาวิชาการเงินการธนาคาร
* สาขาวิชาการจัดการโลจิสติกส์และโซ่อุปทาน

### อุตสาหกรรมศาสตรบัณฑิต (อส.บ.)

* สาขาวิชาออกแบบผลิตภัณฑ์อุตสาหกรรม
* สาขาวิชานวัตกรรมเซรามิกส์
*สาขาวิชาการจัดการอุตสาหกรรม(ต่อเนื่อง)
*สาขาวิชาเทคโนโลยีอิเล็กทรอนิกส์และโทรคมนาคม(ต่อเนื่อง)

### ศิลปกรรมศาสตรบัณฑิต (ศป.บ.)
* สาขาวิชาออกแบบนิเทศศิลป์
* สาขาวิชาทัศนศิลป์
### เศรษฐศาสตรบัณฑิต (ศ.บ.)
* สาขาวิชาเศรษฐศาสตร์

### บัญชีบัณฑิต (บช.บ.)
* สาขาวิชาการบัญชี (4 ปี)
* สาขาวิชาการบัญชี (ต่อเนื่อง)

### สถาปัตยกรรมศาสตรบัณฑิต (สถ.บ.)
* สาขาวิชาสถาปัตยกรรม (5 ปี)

### วิศวกรรมศาสตรบัณฑิต (วศ.บ.)

* สาขาวิชาวิศวกรรมการจัดการอุตสาหกรรม
*สาขาวิชาวิศวกรรมการก่อสร้าง
*สาขาวิชาวิศวกรรมไฟฟ้าอุตสาหกรรม

## ระดับประกาศนียบัตรบัณฑิต
* สาขาวิชาการบริหารการศึกษา                        
* สาขาวิชาการศึกษา                                     

## ระดับปริญญาโท

* สาขาวิชาการบริหารการศึกษา                        
* สาขาวิชาเทคโนโลยีและสื่อสารการศึกษา
* สาขาวิชาระบบสารสนเทศภูมิศาสตร์ สาขาวิชาหลักสูตรและการสอน 
* สาขาวิชาการส่งเสริมสุขภาพ      
* สาขาวิชาสังคมศาสตร์เพื่อการพัฒนา                 
* สาขาวิชาการพัฒนาสุขภาพชุมชน                     
* สาขาวิชาวิทยาศาสตรศึกษา                           
* สาขาวิชาเทคโนโลยีการจัดการสิ่งแวดล้อม         
* สาขาวิชาจิตวิทยาการศึกษา                           
* สาขาวิชาการจัดการ                                     
* สาขาวิชาการสอนภาษาอังกฤษ
* สาขาวิชารัฐประศาสนศาสตร์

## ระดับปริญญาเอก
* สาขาวิชาภาวะผู้นำทางการบริหารการศึกษา
* สาขาวิชาการเมืองการปกครองภาครัฐและเอกชน

## ทำเนียบผู้บริหาร


**ทำเนียบผู้บริหารสถานศึกษา/สถาบัน/มหาวิทยาลัย **

ลำดับ 
 รายนาม
 ตำแหน่ง
 เริ่มดำรงตำแหน่ง
 สิ้นสุด


1
 ขุนกัลยาณเวทย์ (ศุข อาสนนันท์) 
 ครูใหญ่ โรงเรียนตัวอย่างประจำมณฑลนครราชสีมา
 พ.ศ. 2457
 พ.ศ. 2459


2
 นายทองสุก ปานสิงหะ 
 ครูใหญ่
 พ.ศ. 2459
 พ.ศ. 2461


3
 ขุนอักษรเสริฐ (เปล่ง บุญสมบัติ)
 ครูใหญ่
 พ.ศ. 2461
 พ.ศ. 2466


4
 ราชบุรุษ ขุนศุภลักษณ์ศึกษากร (เจียม ศุภลักษณ์)
 ครูใหญ่ โรงเรียนฝึกหัดครูมูลกสิกรรม ประจำมณฑลนครราชสีมา 
 พ.ศ. 2466
 พ.ศ. 2477


5
 ว่าที่รองอำมาตย์ตรีขุนสุบงกชศึกษากร (นาก สุบงกช)
 ครูใหญ่ โรงเรียนฝึกหัดครูประกาศนียบัตรจังหวัด 
 พ.ศ. 2477
 พ.ศ. 2782


6
 นายช่วง จันทรมะโน 
 ครูใหญ่ โรงเรียนฝึกหัดครูมูลโนนสูง
 พ.ศ. 2482
 พ.ศ. 2486


7
 นายสมชาย ดวงจันทร์ 
 ครูใหญ่ โรงเรียนฝึกหัดครูนครราชสีมา
 พ.ศ. 2486
 พ.ศ. 2489


8
 นายอรรจน์ วิวัฒน์ สุนทรพงศ์ 
 อาจารย์ใหญ่  วิทยาลัยครูนครราชสีมา
 พ.ศ. 2489
 พ.ศ. 2502


9
 นายสุรินทร์ สรศิร์ 
 ผู้อำนวยการชั้นพิเศษ วิทยาลัยครูนครราชสีมา
 พ.ศ. 2502
 พ.ศ. 2508


10
 นางวิไลวรรณ เอื้อวิทยาศุภร 
 อาจารย์ชั้นพิเศษ  (รักษาราชการผู้อำนวยการวิทยาลัยครูนครราชสีมา)
 พ.ศ. 2506
 พ.ศ. 2509


11
 นางสาวฉวีวรรณ ดุลยจินดา 
 ผู้อำนวยการ วิทยาลัยครูนครราชสีมา
 พ.ศ. 2508
 พ.ศ. 2508


12
 นายสนอง สิงหพันธุ์ 
 ผู้อำนวยการ วิทยาลัยครูนครราชสีมา
 พ.ศ. 2509
 พ.ศ. 2517


13
 นายพจน์ ธัญญขันธ์ 
 อธิการ วิทยาลัยครูนครราชสีมา 
 พ.ศ. 2517
 พ.ศ. 2519


14
 นายทวี ท่อแก้ว 
 อธิการ วิทยาลัยครูนครราชสีมา 
 พ.ศ. 2519
 พ.ศ. 2520


15
 นายประธาน จันทรเจริญ 
 อธิการ วิทยาลัยครูนครราชสีมา 
 พ.ศ. 2521
 พ.ศ. 2522


16
 รองศาสตราจารย์ ดร.อินทร์ ศรีคูณ 
 อธิการ วิทยาลัยครูนครราชสีมา 
 พ.ศ. 2522
 พ.ศ. 2528


17
 รองศาสตราจารย์ ดร.ทองคูณ หงส์พันธุ์ 
 อธิการ วิทยาลัยครูนครราชสีมา 
 พ.ศ. 2528
 พ.ศ. 2532


18
 ดร.บัณฑิต วงษ์แก้ว 
 อธิการ วิทยาลัยครูนครราชสีมา 
 พ.ศ. 2532
 พ.ศ. 2535


19
 ผู้ช่วยศาสตราจารย์ ดร.สมศักดิ์ ทองงอก 
 อธิการ วิทยาลัยครูนครราชสีมา 
 พ.ศ. 2535
 พ.ศ. 2538


20
 ผู้ช่วยศาสตราจารย์อุทัย เดชตานนท์ 
 อธิการบดี สถาบันราชภัฏนครราชสีมา 
 พ.ศ. 2538
 พ.ศ. 2542


21
 รองศาสตราจารย์เชิดชัย โชครัตนชัย 
 อธิการบดี สถาบันราชภัฏนครราชสีมา
 พ.ศ. 2542
 พ.ศ. 2546


22
 ผู้ช่วยศาสตราจารย์ ดร.เศาวนิต เศาณานนท์ 
 อธิการบดี มหาวิทยาลัยราชภัฏนครราชสีมา 
 พ.ศ. 2546
 พ.ศ. 2556


23
 รองศาสตราจารย์ เทื้อน ทองแก้ว 
 รักษาราชการแทนอธิการบดี มหาวิทยาลัยราชภัฏนครราชสีมา 
 พ.ศ. 2557
 พ.ศ. 2557


24
 รองศาสตราจารย์ ดร.วิเชียร ฝอยพิกุล 
 อธิการบดี มหาวิทยาลัยราชภัฏนครราชสีมา 
 พ.ศ. 2557
 พ.ศ. 2562


25
 รองศาสตราจารย์ ดร.อดิศร เนาวนนท์  อธิการบดี มหาวิทยาลัยราชภัฏนครราชสีมา 
 พ.ศ. 2562
 ยังอยู่ในตำแหน่ง 



## อ้างอิง

## แหล่งข้อมูลอื่น

*  มหาวิทยาลัยราชภัฏนครราชสีมา
* สำนักศิลปะและวัฒนธรรม มหาวิทยาลัยราชภัฏนครราชสีมา
* พิพิธภัณฑ์เมืองนครราชสีมา

นครราชสีมา

ราชภัฏนครราชสีมา